Zdenko Antović
Zdenko Antović – Zdeno (31. maj 1957, Visoko, SFRJ, danas Bosna i Hercegovina) rukometni je trener, bivši rukometaš, i reprezentativac Jugoslavije u rukometu. Prvi nastup za seniorsku ekipu RK Bosne iz Visokog imao je 1971. godine. Sa omladinskim sekcijama visočke ekipe višestruki prvak SRBiH i jednom pionirski prvak Jugoslavije. Prvi trener mu bio Srđan Praljak. Igrao je na poziciji pivota. 1974. godine bio je član reprezentacije Jugoslavije U-21 za koju nastupa preko 120 puta uz osvajanja Kupa prijateljstva 1974, 1975, 1977. Na Svjetskom prvenstvu u Švedskoj u juniorskoj kategoriji, kao kapiten nacionalne reprezentacije Jugoslavije, osvaja bronzanu medalju. Debi za A sekciju Jugoslavije sa 19 godina ostvario je 1976. godine. Skupio je 23 nastupa za prvu selekciju. Nakon 17 godina u jugoslovenskoj ligi otišao igrati u Italiju, u Prato. Vraća se u BiH 1998. i kao trener sa visočkom Bosnom postaje šampion i pobjednik Kupa. Selektor omladinske BiH selekcije, gdje je između ostalog trenirao: Mirsada Terzića, Adnana Harmandića, Muhameda Toromanovića. Kasnije u više navrata trenirao klub iz Visokog, a najbolji rezultat je drugo mjesto u sezoni Premijer lige 2006-07. Posljednji angažman imao 2017. godine, kada se razišao sa upravom.